2002-ம் ஆண்டு, லைப்ஸ்கேப் நிறுவனம் உருவாக்கிய பிச்சர் வியூவர் அப்ளிகேஷன்தான் பிகாஸா. அதன் குறுகியகால வளர்ச்சியைப் பார்த்து 2004-ம் ஆண்டு கூகுள் அதனை வாங்கியது. டிஜிட்டல் படங்களைப்பார்க்க மட்டுமல்லாமல் எடிட் செய்ய, இணையத்தில் பகிர உதவும் இந்த அப்ளிகேஷனின் கண்கவர் தோற்றம் அனைவரையும் வசீகரித்தது. மிகச்சிறிய அப்ளிகேஷனாக இருந்தாலும் தேவையான படங்களை தேடித்கண்டுகொள்ளவும் அவற்றை இனம்பிரித்து நேர்த்தியாக ஒழுங்குபடுத்திக் காட்டுவதற்கும் பிகாஸா சிறந்த அப்ளிகேஷனாக இருந்துவந்தது. 'கூகுள் போட்டோஸ்' என்ற ஒருங்கிணைக்கப்பட்ட பிச்சர் வியூவர் அப்ளிகேஷனை வாடிக்கையாளர்களுக்கு உருவாக்கித்தருவதற்காக மார்ச் 16, 2016 அன்று பிகாஸா அப்ளிகேஷன் முடக்கப்பட்டது.